  Z A P I S N I K
                sa 16. sjednice Vijeća Gradske  četvrti Stenjevec
održane 23. listopada 2018.

 Sjednica se održava u prostorijama PU Susedgrad, dvorana na 3. katu s početkom u 19,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno18 članova Vijeća. 

NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Marko Sladoljev, Vladimir Andrić, Vladimir Ferdelji,

NENAZOČNI: Armando Sudar 

	    
OSTALI NAZOČNI: Davorka Juravić – predsjednica VMO Špansko jug, Hrvoje Hrestak – član VMO  Špansko jug, Hrvoje Appelt- podnositelj zahtjeva za postavljanje klizališta, Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent 

Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.

Predsjednik je otvorio raspravu o Zapisniku s 15. sjednice VGČ Stenjevec. 

Marko Milanović Litre dao je primjedbu da u zapisniku nedostaje konstatacija kad se vratio u dvoranu, piše samo da je izašao iz dvorane i dio njegove rasprave o tome da je postavio pitanje gospodinu Paveliću. 

Više nije bilo primjedbi. Predsjednik je stavio na glasovanje verifikaciju Zapisnika sa15 sjednice VGČ Stenjevec.

Konstatira se da je jednoglasno sa 18 glasova „za“  verificiran Zapisnik s 15. sjednice VGČ Stenjevec. 

Predsjednik Željko Jeger predložio je dnevni red i nadopunu dnevnog reda točkom o postavljanju klizališta na Trgu Ivana Kukuljevića. 

Tomislav Palac predložio je da se na dnevni red uvrsti točka: „Dosadašnji rad Vijeća“ u kojoj bi se konstatiralo koje su akcije izvedene u protekloj godini. 

Predsjednik je predložio glasovanje o nadopuni dnevnog reda točkom o klizalištu, a za prijedlog Tomislava Palca naveo je da se točka prethodno treba pripremiti, a zatim će biti na dnevnom redu. 

Konstatira se da je jednoglasno sa 18 glasova „za“ usvojen slijedeći:





		DNEVNI RED

1. Prijedlog zaključka o davanju suglasnosti za postavljanje klizališta na Trgu Ivana Kukuljevića
2. Prijedlog zaključka o Urbanističkom planu uređenja groblja Stenjevec
3. Prijedlog zaključka o prijedlogu Akcijskog plana upravljanja bukom Grada Zagreba
4. Prijedlog zaključka o rješavanju imovinsko-pravnih odnosa Šiljačka-Dolovska-Prosinečka ulica
5. Prijedlog zaključka o prijedlogu kandidata za suce porotnike Županijskog suda u Zagrebu
6. Prijedlog zaključka o prijedlogu kandidata za suce porotnike Općinskog kaznenog suda u Zagrebu
7. Prometna problematika na području Gradske četvrti Stenjevec- prijedlozi zaključaka
8. Prijedlozi zaključaka o korištenju sredstava s pozicije 150 3299- ostali nespomenuti rashodi poslovanja Vijeća Gradske četvrti Stenjevec
9. Prijedlozi zaključaka- davanje mišljenja po čl.86. Statuta Grada Zagreba
10. Informacije, pitanja i prijedlozi


Ad/ 1.

Prijedlog zaključka o davanju suglasnosti za postavljanje klizališta na Trgu Ivana Kukuljevića

Predsjednik je dao riječ Hrvoju Appelt koji je podnio zahtjev za postavljanje klizališta na Trgu Ivana Kukuljevića. 

Hrvoje Appelt se predstavio i upoznao je Vijeće s osnovnim podacima o klizalištu, radnim vremenom i naveo je da se na taj način pokušava djecu potaknuti na bavljenje klizanjem i hokejom. 

Predsjednik je otvorio raspravu.

U raspravi su sudjelovali Davor Stanković, Željko Jeger, Vlado Kovačević, Vladimir Ferdelji, Ivan Zelenić, Tomislav Palac i Hrvoje Hrestak. Kroz raspravu predlagala se promjena lokacije ali se od tog odustalo zbog eventualnih tehničkih nedostataka (zakupljeni kWh). Skrenuta je pozornost na poštivanje radnog vremena i jačinu buke i rasvjete. Postavljanje klizališta je u interesu djece i članovi Vijeća podržavaju ovu inicijativu. 

Nakon provedene rasprave predsjednik je predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći: 
       					
Z A K LJ U Č A K 

1. Vijeće Gradske četvrti Stenjevec suglasno je s prijedlogom gospodina Hrvoja 	Appelta iz Nexus Europe Consulting j.d.o.o. za postavljanjem klizališta na Trgu Ivana 	Kukuljevića, dio k.č.br. 5363/1 k.o.Vrapče u skladu sa svim gradskim propisima u 	periodu od 1.12. 2018. do 31.1.2019. s mogučnošću produljenja maksimalno do kraja veljače 2019.
2. Ovaj će zaključak biti upućen Gradskom uredu za prostorno uređenje, izgradnju 	Grada, graditeljstvo, komunalne poslove i promet na daljnje postupanje.


Ad/2. 

Prijedlog zaključka o Urbanističkom planu uređenja groblja Stenjevec

Predsjednik je u uvodnom obrazloženju naglasio da je vrlo bitno da se proširenje groblja riješi zbog velike potrebe stanovnika ovog područja kao i zbog ljudi od kojih se treba otkupiti zemlja jer to čekaju već dvadeset godina.  Otvorio je raspravu. 

U raspravi su sudjelovali Vladimir Ferdelji, Dominko Filipović, Vladimir Andrić, Davor Stanković. Istaknuli su da je proširenje groblja jako važno i potrebno uz napomenu da se obavezno treba sagraditi i parkiralište uz groblje. 

Predsjednik je zaključio raspravu i stavio prijedlog na glasovanje. 

Konstatira se da je većinom glasova i to sa 17 glasova „za“ i 1 „suzdržanim“ usvojen slijedeći: 

Z A K LJ U Č A K 

Vijeće Gradske četvrti Stenjevec suglasno je s Urbanističkim planom uređenja groblja Stenjevec.


Ad/3.

Prijedlog zaključka o rješavanju imovinsko-pravnih odnosa Šiljačka-Dolovska-Prosenička ulica

Predsjednik je nakon uvodnog obrazloženja otvorio raspravu. 

Marko Milanović Litre napušta dvoranu. Konstatira se da je nazočno 17 članova VGČ. 

Tomislav Palac naveo je da tvrtka za koju se radi zamjena zemljišta se bavi izgradnjom stambenih zgrada. Parcela koja je u njegovom vlasništvu je tri puta manja od parcele koju traži u ulici Maršanići. 

Marko Milanović Litre  vrača  se u dvoranu. Konstatira se da je nazočno 18 članova VGČ. 

Predsjednik je naveo da se treba utvrditi da li je interes spajanja ceste za stanovnike tog područja. Ukoliko je treba se to prihvatiti. Sve ostalo nije posao Vijeća. Zaključio je raspravu i predložio glasovanje o prijedlogu. 

Konstatira se da je većinom glasova i to s 17 glasova „za“ i 1 „suzdržanim“ usvojen slijedeći: 

     					  Z A K LJ U Č A K 

Vijeće Gradske četvrti Stenjevec suglasno je s prijedlogom rješavanja imovinsko-pravnih odnosa u ulicama Šiljačka-Dolovska-Prosinečka.





Ad/5.

Prijedlog zaključka o prijedlogu kandidata za suce porotnike Županijskog suda u Zagrebu

Predsjednik je pročitao dopis Županijskog suda u Zagrebu koji traži prijedloge za suce porotnike. Oni predlažu da između ostalih Vijeće predloži i nadalje Branka Jelića koji je i do sada obavljao tu dužnost. Predsjednik je otvorio raspravu. Nije bilo novih prijedloga. Zaključio je raspravu i predložio glasovanje. 

Konstatira se da je jednoglasno s 18 glasova „za“ usvojen slijedeći: 

       					Z A K LJ U Č A K 

Vijeće Gradske četvrti Stenjevec suglasno je s prijedlogom Županijskog suda u Zagrebu da se za suca porotnika za mladež ponovno imenuje Branko Jelić, Ulica Vilima Korajca, 10 000 Zagreb.

Ad/6. 

Prijedlog zaključka o prijedlogu kandidata za suce porotnike Općinskog kaznenog suda u Zagrebu

Predsjednik je otvorio raspravu. Nije bilo prijavljenih za raspravu i nije istaknut niti jedan prijedlog. 

Ad/7. 

Prometna problematika na području Gradske četvrti Stenjevec- prijedlozi zaključaka

Predsjednik je dao riječ Domagoju Duvančiću, voditelju radnog tijela za obavljanje poslova iz područja prometa. 

Domagoj Duvančić naveo je da je radno tijelo zaprimilo šest zahtjeva i to :zahtjev za iscrtavanje signalizacije „škola“ u ulici Vilima Korajca, zahtjev za brisanje žuto označenih parkirnih mjesta u ulici Dobriše Cesarića koje su vlasnici parcela sami iscrtali, zahtjev za obilježavanje Sokolske i Pasančeve ulice s horizontalnom signalizacijom trokut  – blizina vrtića i škole i nogometnog kluba, zahtjev za postavljanje prometnog ogledala na zapadni dio kolnika Svačićeve ulice kod križanja s ulicom Mije Goričkog, zahtjev za postavljanje prometnih stupića na križanju ulica Tomislava Krizmana i Ante Topić Mimare, zahtjev za postavljanje znaka zabrane parkiranja na kraju ulice na mostiću Mangartske ulice. Obrazložio je razloge podnošenja zahtjeva. Upoznao je nazočne i s problemom Breznadičke ulice, Vijeće je donijelo zaključak o postavljanju znaka zabrane parkiranja na jednoj od proteklih sjednica. Stanovnici ulice napisali su peticiju protiv postavljanja znaka. Po zakonu se ionako u ulicama užim od 5m ne smije parkirati. Zahtjev za postavljanje znaka podnijela je samo jedna osoba. Predložio je da Vijeće odgovori da se zbog novih saznanja odustaje od postavljanja znaka. 

Vladimir Andrić zatražio je obnovu zebre na križanju Svačićeve i Lermanove ulice. 

Zoran Šplajt naveo je da treba iscrtati pješački prijelaz u Sokolskoj ulici kod k.br. 66 jer postoje uvjeti za to. 

Ivan Zelenić izašao je iz dvorane. Nazočno je 17 članova Vijeća.

Tomislav Palac zatražio  je na da križanje Šoljanove i Vilima Korajca hitno dobije potrebnu prometnu signalizaciju zbog čestih prometnih nezgoda koje se događaju.

Vlado Kovačević naveo je da je rješavanje tog križanja u proceduri. Gradski ured  utvrđuje kakvu signalizaciju treba postaviti. 

Hrvoje Hrstak naveo je da treba postaviti stupiće s južne strane prema VIVAS caffeu koje je VMO Špansko jug tražilo prije više od sedam mjeseci. 

Ivan Zelenić vratio se u dvoranu. Nazočno je 18 članova Vijeća.

Marko Sladoljev postavio naveo je da su građani u ulici Slavka Batušića kod 34 dobili kazne za parkiranje, a tamo nije zabranjeno parkiranje. 

Hrvoje Hrestak naveo je da se to dogodilo za vrijeme utrke u Carting centru za koju nije izdana nikakva dozvola, te kazne uspješno su riješene. Što se tiče parkirališnih mjesta za invalide, kad se jednom iscrtaju gotovo ih je nemoguće maknuti. 

Predsjednik je naveo da bi to trebalo pokrenuti jer na nekim lokacijama nisu potrebna parkirališna mjesta za invalide i stalno stoje prazna. Zaključio je raspravu i predložio glasovanje o prijedlozima zaključaka vezanim uz promet u kompletu. 

Konstatira se da su jednoglasno sa 18 glasova „za“ usvojeni slijedeći: 

       						Z A K LJ U Č A K 

Vijeće Gradske četvrti Stenjevec mijenja zaključak koji je donijelo na 7. sjednici, 25. siječnja 2018. te obavještava Gradski ured  za prostorno uređenje, izgradnju Grada, graditeljstvo, komunalne poslove i promet da nije suglasno s postavljanjem znaka B39 ¨zabrana zaustavljanja i parkiranja¨ u Brezdaničkoj ulici.
       						Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet izlazak na teren i donošenje očitovanja Gradskog ureda oko brisanja žuto označenih parkirnih mjesta u ulici Dobriše Cesarića.
       						Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet iscrtavanje horizontalne signalizacije „ŠKOLA“ u ulici Vilima Korajca od križanja s ulicom Nikole Pavića


      



 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet obilježavanje Sokolske i Pasančeve ulice oko vrtića, škole i nogometnog kluba sa horizontalnom signalizacijom (trokut sa djecom unutar njega).

       					Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet izlazak na teren i donošenje očitovanja Gradskog ureda oko postavljanja znaka zabrane parkiranja na mostiću prije pothodnika na kraju ulice Mangartska.
     					  Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet postavljanje prometnog ogledala na zapadni dio kolnika Svačićeve ulice kod križanja sa ulicom Mije Goričkog.
     					  Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet postavljanje stupića na križanju ulica Tomislava Krizmana i Ante Topića Mimare.

Ad/8.

Prijedlozi zaključaka o korištenju sredstava s pozicije 150 3299- ostali nespomenuti rashodi poslovanja Vijeća Gradske četvrti Stenjevec

Predsjednik je pročitao prijedloge zaključaka o korištenju sredstava s pozicije „ostali nespomenuti rashodi“. Radi se o nabavi cvijeća za polaganje na spomen obilježja. Nije bilo prijavljenih za raspravu. Stavio je prijedlog na glasovanje.

Konstatira se da je većinom glasova i to sa 17 glasova „za“ i 1 „suzdržanim“ usvojen slijedeći:  

Z A K L J U Č A K
                                                O KORIŠTENJU SREDSTAVA 	



1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 400,00 kn  za nabavu vijenca
za polaganje na spomen obilježje iz NOB-a, prema ponudi 23/2018 Cvjećarnice Dukanović, Zagreb, Stenjevec 3. 

2. Ovaj će zaključak izvršiti Gradski ured za mjesnu samoupravu. 

Konstatira se da je jednoglasno i to s 18 glasova „za“ usvojen slijedeći: 
Z A K L J U Č A K
                                                O KORIŠTENJU SREDSTAVA 	



1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 400,00 kn  za nabavu vijenca
 za polaganje na spomenik Hrvatskim braniteljima prigodom Dana Svih Svetih, prema ponudi broj 24/2018 Cvjećarnice Dukanović, Stenjevec 3.

     2.   Ovaj će zaključak izvršiti Gradski ured za mjesnu samoupravu. 


Ad/9.

Prijedlozi zaključaka- davanje mišljenja po čl.86. Statuta Grada Zagreba

9.1. 
Predsjednik je otvorio raspravu o prijedlogu Zaključka o davanju suglasnosti na prijedlog Statutarne odluke. Nije bilo prijavljenih za raspravu. Predložio je glasovanje o prijedlogu. 
Konstatira se da je većinom glasova i to s 10 glasova „za“ i 8 „suzdržanih“ usvojen slijedeći:

Z A K LJ U Č A K 

Vijeće Gradske četvrti Stenjevec suglasno je s prijedlogom statutarne odluke o izmjenama i dopuni Statuta Grada Zagreba.
9.2.
Predsjednik je otvorio raspravu o prijedlogu Zaključka o izmjenama i dopunama Proračuna Grada Zagreba.
Vladimir Ferdelji naveo je da se rebalans proračuna radi dva puta godišnje, u 10. Mjesecu i u 12. mjesecu kako bi se uvrstile nove aktivnosti ili izbacile aktivnosti koje je nemoguće realizirati.  
Ivan Zelenić izlazi iz dvorane. Nazočno je 17 članova Vijeća. 
Vlado Kovačević izvijestio je nazočne da su u proračunu umanjene stavke DV Malešnica, OŠ Ante Kovačić, ambulanta Špansko, ŠRC Špansko. Postavio je upit o novom objektu vrtića Špansko koji je bio predviđen.
Ivan Zelenić vrača se u dvoranu. Nazočno je 18 članova Vijeća. 
Zoran Šplajt naveo je da se u Proračunu osiguravaju sredstva za druge dijelove grada. 
Željko Jeger naveo je da su bila predviđena nerealna sredstva za projekte na području GČ Stenjevec. Za projekte bazen i dom zdravlja vodi se velika borba u Gradu. Ponovo se u to uključio Gradonačelnik. Sve se zakompliciralo jer predstavnici gradskih ureda ne rade svoj posao. Događaju se stvari poput uknjižbe na gradsko zemljište, pojavljuju se problemi s imovinsko pravnim odnosima, a to odgađa realizaciju projekta i po deset godina ukoliko se to uputi sudu. 
Gordana Osman izlazi iz dvorane. Nazočno je 17 članova Vijeća.
Tomislav Palac izlazi iz dvorane. Nazočno je 16 članova Vijeća.
Vladimir Ferdelji naveo je da je jedini razlog zaustavljanja projekata nedostatak novaca. 
Željko Jeger naveo je da pojedini referenti i pročelnici u Gradu ne vladaju situacijom i daju krive informacije. Ne znaju raditi svoj posao. Predložio je da članovi Vijeća ubuduće prisustvuju sastancima kako bi imali uvid u situaciju. Zaključio je raspravu i predložio glasovanje o prijedlogu. 
Konstatira se da  s 9 glasova „za“, 8 glasova „protiv“ i 1 „suzdržanim“ nisu usvojeni prijedlozi.  

    					  Z A K LJ U Č A K 
Vijeće Gradske četvrti Stenjevec nije suglasno s prijedlogom odluke o izmjenama i dopunama Proračuna Grada Zagreba za 2018., Prijedlogom odluke o izmjeni Odluke o izvršavanju Proračuna Grada Zagreba za 2018.,izmjenama i dopunama programa javnih potreba po djelatnostima i izmjenama i dopunama programa radova. Trenutno se veći dio sredstava preusmjerava na projekte Radničke ceste i rotora jer su to dva velika i važna projekta. 

9.3.
Program gradnje objekata i uređaja komunalne infrastrukture. 
Predsjednik je otvorio raspravu. 
Vladimir Ferdelji kratko je obrazložio prijedlog. 
Predsjednik je zaključio raspravu i predložio glasovanje o prijedlogu.
Konstatira se da s 9 glasova „za“, 8 glasova „protiv“ i 1 „suzdržanim“ nije usvojen prijedlog. 
Z A K LJ U Č A K 

Vijeće Gradske četvrti Stenjevec nije  suglasno  s prijedlogom izmjena Programa gradnje objekta i uređaja komunalne infrastrukture na području Grada Zagreba u 2018.
9.4. 
Program održavanja objekata i uređaja komunalne infrastrukture 
Predsjednik je otvorio raspravu. 
Vladimir Ferdelji kratko je obrazložio prijedlog. 
Predsjednik je zaključio raspravu i predložio glasovanje o prijedlogu.
Konstatira se da s 9 glasova „za“, 3 glasova „protiv“ i 6 „suzdržanim“ nije usvojen prijedlog. 
    					Z A K LJ U Č A K 

Vijeće Gradske četvrti Stenjevec nije suglasno s prijedlogom izmjena Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018.


9.5. 
Ustupanje građevinskog zemljišta
Program održavanja objekata i uređaja komunalne infrastrukture 
Predsjednik je otvorio raspravu. 
Predsjednik je zaključio raspravu i predložio glasovanje o prijedlogu.
Konstatira se da je jednoglasno s 18 glasova „za“ usvojen slijedeći: 
Z A K LJ U Č A K 

Vijeće Gradske četvrti Stenjevec suglasno je s prijedlogom odluke o načinu ustupanja građevinskog zemljišta za stambeno zbrinjavanje članova obitelji smrtno stradalog i nestalog hrvatskog branitelja te hrvatskog ratnog vojnog invalida iz Domovinskog rata.
9.6. 
Prijedlog Zaključka o prijedlogu odluke o dopunama Odluke io organizaciji i načinu naplate parkiranja
Program održavanja objekata i uređaja komunalne infrastrukture 
Predsjednik je otvorio raspravu. 
Vladimir Ferdelji naveo je da se u Odluci radi o parkiranjima za autobuse jer ih u centru grada zbog turizma ima sve više. 
Predsjednik je zaključio raspravu i predložio glasovanje o prijedlogu.
Konstatira se da je većinom glasova i to s10 glasova „za“ i 8 „suzdržanih“ usvojen slijedeći: 

       					Z A K LJ U Č A K 

Vijeće Gradske četvrti Stenjevec suglasno je s prijedlogom odluke o dopunama Odluke o organizaciji i načinu naplate parkiranja.
9.7. 
Financiranje političkih stranaka
Predsjednik je otvorio raspravu. 
Vladimir Ferdelji naveo je da su izmjene izrađene zbog nastalih promjena od izbora do sad. 
Predsjednik je zaključio raspravu i predložio glasovanje o prijedlogu.
Konstatira se da je većinom glasova i to s15 glasova „za“ i 3 „suzdržana“ usvojen slijedeći: 

       					



Z A K LJ U Č A K 

Vijeće Gradske četvrti Stenjevec suglasno je s prijedlogom odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018.
Točka 10. 
Predsjednik je dao riječ Vladimiru Ferdelji. 
Vladimir Ferdelji naveo je da je financijska situacija u Gradu bolja, Velesajam je poslovao jako dobro. Bolje se puni proračun. ZET je poslovao lošije, ali su im se smanjili rashodi pa je poslovanje nešto bolje nego u prvih šest mjeseci. Odlično je poslovao i Zagrebački inovacijski centar. 
Predsjednik je naveo da će slijedeća sjednica biti puno ranije, 13. Studenog. Napustio je dvoranu.  Nazočno je 17 članova Vijeća.
Sjednicom predsjedava potpredsjednik Vijeća Zdravko Barešić. 
Vladimir Andrić naveo je da Udruga oboljelih od multiple skleroze trebaju prostor za održavanja sastanaka.
Kristina Starčević odgovorila mu je da pošalju zahtjev za korištenje prostora. 
Vladimir Andrić naveo je da je u Karting centru bila utrka, a koncesije više nema. Postavio bih pitanje prema Gradu Zagrebu kako se mogla održavati trka kad je otkazana koncesija? Također je postavio pitanje da li ima kakvih informacija o NK Špansko?
Kristina Starčević navela je da pisane informacije nema.
Dominko Filipović naveo je da je Rješenje o valjanosti Skupštine dobio g.Rendulić i on je sada i nadalje predsjednik Kluba. Tamo bi trebalo nešto poduzeti jer će opet doći do sukoba. 
Vladimir Andrić naveo je da bi bilo dobro sazvati tematsku sjednicu vezano uz prometnu problematiku. Naveo je da ima podršku dva profesora s prometnog fakulteta za izradu projekta SUMP. Mogla bi se povući sredstva i EU. 
Zdravko Barešić naveo je da je to pitanje već postavljeno i smatra da bi bilo dobro sazvati tematsku sjednicu. 
Vlado Kovačević naveo je da bi ponovo trebalo uputiti upit vezano uz produžetak Tomislavove ulice. 
Stipe Čular napustio je dvoranu. Nazočno je 16 članova Vijeća. 
Zoran Šplajt naveo je da bi trebalo obnoviti kontakt sa G. Jarkom koji zna gdje je dokumentacija i tako ponovo pokrenuti akciju oko projekta.
Zdravko Barešić naveo je da će zatražiti od predsjednika da se organizira tematska sjednica. 
Marko Sladoljev traži da se javno objavi koliko se novaca izdvaja za održavanje na području Gradske četvrti i to za dječja igrališta i parkove.
Marko Milanović Litre zatražio je da se ponovo u Grad uputi pitanje što je potrebno da se makne parkirno mjesto za invalida ukoliko nije potrebno. U vezi Saveza boćarskog obavijestio je nazočnoe što se odradilo od tada. Dan poslije kad je upućeno pitanje predsjednik BS primljen je kod zamjenika pročelnika Pavelića. Oni su deklarativno rekli da podržavaju, ali ne mogu sudjelovati s punom svotom za podmirenje ovrhe. Odvjetnik koji zastupa gospodina koji radi kontejnere i on je napomenuo da ne želi nagodbu i traži provođenje stečajnog postupka. Zatražen je prijem kod glavne tajnice za sport u Hrvatskoj, Janice Kostelić. Ako do tog sastanka ne dođe svaki dan se može dogoditi da se gurne u stečaj. Boćarski tereni su u koncesiji BK Špansko.
Predsjednik se vratio u dvoranu. Nazočno je 17 članova. 
Stipe Čular se vratio u dvoranu. Nazočno je 18 članova. 
Tomislav Palac dao je primjedbu što se na stranicama škola zahvaljuju predsjedniku , članu Vijeća g. Filipoviću i Kristini Starčević kao da su samo oni sudjelovali u dodjeli ormarića, a ne cijelo Vijeće.  
				Završeno u 21,00 sat.

Napomena: sjednica je fonografski snimana 

Zapisničar:
Jadranka Gobac


Predsjednik
Vijeća Gradske četvrti Stenjevec
Željko Jeger
[bookmark: _GoBack]
